rejauldu/bengali-wikipedia huggingface dataset:
‘স্বামী আর স্ত্রী বানায় যে জন মিস্ত্রি’ ১৯৯৯ সালে প্রকাশিত বাংলা চলচ্চিত্র সঙ্গীত। স্বামী-স্ত্রীর মেলবন্ধন ও মেলবন্ধন সৃষ্টিকারী সৃষ্টিকর্তার ভক্তিমূলক এই সঙ্গীত বা গানটি ১৯৯৯ সালে মুক্তিপ্রাপ্ত কাজী হায়াৎ পরিচালিত চলচ্চিত্র ‘আম্মাজান’-এ ব্যবহার করা হয়েছে। আহমেদ ইমতিয়াজ বুলবুলের গীতি ও সুরে এই গানে কণ্ঠ দেন আইয়ুব বাচ্চু। চলচ্চিত্রে এই গানের চিত্রায়নে অভিনয় ও ঠোট মিলিয়েছেন মান্না। এই গানের মাধ্যমে বাংলা চলচ্চিত্রে গানে আইয়ুব বাচ্চু ব্যাপক জনপ্রিয়তা লাভ করে।   পটভূমি  কাজী হায়াৎ পরিচালিত আম্মাজান সিনেমার কাহিনী প্রেক্ষাপট অনুযায়ী স্বামী-স্ত্রীর মেলবন্ধন ও মেলবন্ধন সৃস্টিকারী সৃষ্টিকর্তার জাদুকরী গুনের রুপায়ন নিয়ে এই গানটি তৈরী করেন আহমেদ ইমতিয়াজ বুলবুল  সঙ্গীত প্রযোজনা  ইমতিয়াজ বুলবুল এই গানের গীতিরচনা ও সুরারোপ করেন। গানে কণ্ঠ দেন আইয়ুব বাচ্চু , গীতিরচনার ক্ষেত্রে আইয়ুব বাচ্চু’র গায়কী ও গানের ধরনকে প্রাধান্য দেয়া হয়েছিল।   মুক্তি ও জনসংস্কৃতিতে প্রভাব  চলচ্চিত্রটি মুক্তি পাওয়ার পর শ্রোতারা এই গান সাদরে গ্রহণ করে এবং তুমুল জনপ্রিয় হয় এবং গানটি মানুষের মুখে মুখে উঠে আসে। বাংলাদেশ বেতারের চলচ্চিত্র সংগীতানুষ্ঠানে এই গান নিয়মিত প্রচার করা হয়। চলচ্চিত্র মুক্তির উনিশ বছর পর অনুপম রেকর্ডিং মিডিয়ার ব্যানারে গানটির ভিডিও ২৫ জুন , ২০১৮ তারিখে ইউটিউবে অবমুক্ত করা হয়।   তথ্যসূত্র    বহিঃসংযোগ   বিষয়শ্রেণী:বাংলা চলচ্চিত্রের গান বিষয়শ্রেণী:বাংলা ভাষার গান বিষয়শ্রেণী:বাংলাদেশী সঙ্গীত বিষয়শ্রেণী:আহমেদ ইমতিয়াজ বুলবুল সুরারোপিত গান
হারপিস: আইএইচএমএফের জার্নালটি কেমব্রিজ মেডিকেল পাবলিকেশন্স এবং আন্তর্জাতিক হারপিস ম্যানেজমেন্ট ফোরামের অফিসিয়াল জার্নাল দ্বারা প্রকাশিত একটি ত্রিবার্ষিক পিয়ার-রিভিউ মেডিকেল জার্নাল। এটি ১৯৯৭ থেকে স্কোপাস  এবং ২০০১ থেকে ইনডেক্স মেডিকাস/মেডলাইন/পাবমেড,  থেকে ২০০৯ পর্যন্ত, যখন শেষ সংখ্যা প্রকাশিত হয়েছিল। প্রবন্ধগুলি সাধারণত চাওয়া হত এবং প্রকাশনা গ্লাক্সোস্মিথক্লাইন এবং ৩এম ফার্মাসিউটিক্যালস থেকে শিক্ষাগত অনুদান দ্বারা সমর্থিত ছিল।    তথ্যসূত্র    বহিঃসংযোগ      Print:   Online:  বিষয়শ্রেণী:ত্রিবার্ষিক গবেষণা পত্রিকা বিষয়শ্রেণী:১৯৯৬-এ প্রতিষ্ঠিত প্রকাশনা বিষয়শ্রেণী:ইংরেজি ভাষার গবেষণা পত্রিকা বিষয়শ্রেণী:জীবার্ণুবিজ্ঞান গবেষণা পত্রিকা
পু জোদুহা (২০ জানুয়ারী ১৯৪০ - ২০ জুন ২০১৩) একজন ভারতীয় রাজনীতিবিদ ছিলেন। তিনি ১৯৮৪ থেকে ১৯৮৭ সাল পর্যন্ত মিজোরাম বিধানসভার মনোনীত সদস্য ছিলেন    মৃত্যু  জোদুহা ২০ জুন ২০১৩ সালে ৭৩ বছর বয়সে উচ্চ রক্তচাপ এবং ডায়াবেটিস জনিত জটিলতায় মারা যান।    তথ্যসূত্র   বিষয়শ্রেণী:১৯৪০-এ জন্ম বিষয়শ্রেণী:২০১৩-এ মৃত্যু বিষয়শ্রেণী:বহুমূত্ররোগে মৃত্যু বিষয়শ্রেণী:মিজোরামের ভারতীয় জাতীয় কংগ্রেসের রাজনীতিবিদ বিষয়শ্রেণী:উচ্চ রক্তচাপে মৃত্যু বিষয়শ্রেণী:মিজোরাম বিধানসভার সদস্য ১৯৮৪-১৯৮৭
thumb হেনরি সেসিল রাইকস পিসি (১৮ নভেম্বর ১৮৩৮ - 24 আগস্ট ১৮৯১) একজন ব্রিটিশ কনজারভেটিভ পার্টির রাজনীতিবিদ ছিলেন। তিনি ১৮৭৪ এবং ১৮৮০ সালের মধ্যে ওয়েস অ্যান্ড মিনসের চেয়ারম্যান ছিলেন এবং ১৮৮৬ থেকে ১৮৯১ সালের মধ্যে পোস্টমাস্টার জেনারেল হিসাবে দায়িত্ব পালন করেছিলেন।   রাজনৈতিক পেশা  রাইকস ১৮৬৮ এবং ১৮৮০ সালের মধ্যে চেস্টারের সংসদ সদস্য ছিলেন, ১৮৮২ সালে প্রেস্টনের জন্য এবং ১৮৮২ থেকে ১৮৯১ সালের মধ্যে কেমব্রিজ বিশ্ববিদ্যালয়ের সংসদ সদস্য ছিলেন। তিনি ১৮৬৯ থেকে ১৮৭৪ সাল পর্যন্ত ন্যাশনাল ইউনিয়ন অফ কনজারভেটিভ অ্যান্ড কনস্টিটিউশনাল অ্যাসোসিয়েশনের চেয়ারম্যান হিসেবে দায়িত্ব পালন করেন।Cook & Keith, 'British Historical Facts 1830-1900', 1975 P.93 ১৮৭৪ সালে তিনি ওয়েজ অ্যান্ড মিনসের চেয়ারম্যান নিযুক্ত হন (হাউস অফ কমন্সের ডেপুটি স্পিকার), একটি পদ তিনি ১৮৮০ সাল পর্যন্ত অধিষ্ঠিত ছিলেন, যখন তিনি প্রিভি কাউন্সিলের শপথ গ্রহণ করেন। পরবর্তীতে তিনি দলীয় রাজনৈতিক জীবনে ফিরে আসেন যখন তিনি ১৮৮৬ থেকে ১৮৯১ সালের মধ্যে লর্ড সালিসবারির অধীনে পোস্টমাস্টার জেনারেল হিসেবে দায়িত্ব পালন করেন  রাইকস হলেন প্রথম দিকের ব্রিটিশ রাজনীতিবিদদের একজন যাদের ভয়েস রেকর্ড করা হয়েছিল। জর্জ এডওয়ার্ড গৌরৌড তাকে টমাস এডিসনের পক্ষে রেকর্ড করেছিলেন ৫ অক্টোবর ১৮৮৮ তারিখে লন্ডনের ক্রিস্টাল প্যালেসের কাছে আপার সিডেনহামে তার বাড়িতে।   তথ্যসূত্র    বহিঃসংযোগ      Portraits of Henry Cecil Raikes at the National Portrait Gallery, London  Portraits of Mrs Katherine Raikes, daughter in law of Henry Cecil Raikes, Wife of Vice-Admiral Cecil Dacre Staveley Raikes at the National Portrait Gallery, London  বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:যুক্তরাজ্যের সংসদ সদস্য ১৮৮৬-১৮৯২ বিষয়শ্রেণী:যুক্তরাজ্যের সংসদ সদস্য ১৮৮৫-১৮৮৬ বিষয়শ্রেণী:যুক্তরাজ্যের সংসদ সদস্য ১৮৮০-১৮৮৫ বিষয়শ্রেণী:যুক্তরাজ্যের সংসদ সদস্য ১৮৭৪-১৮৮০ বিষয়শ্রেণী:যুক্তরাজ্যের সংসদ সদস্য ১৮৬৮-১৮৭৪ বিষয়শ্রেণী:শ্রেসবারি স্কুলে শিক্ষিত ব্যক্তি বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:কেমব্রিজ ইউনিয়নের সভাপতি বিষয়শ্রেণী:১৮৯১-এ মৃত্যু বিষয়শ্রেণী:১৮৩৮-এ জন্ম বিষয়শ্রেণী:যুক্তরাজ্যের পোস্টমাস্টার জেনারেল
তৌফিক নওয়াজ একজন বাংলাদেশী আইনজীবী এবং ট্রান্সপারেন্সি ইন্টারন্যাশনাল বাংলাদেশের পরিচালক। তিনি শিক্ষামন্ত্রী ও সাবেক পররাষ্ট্রমন্ত্রী দীপু মনির স্বামী। তিনি বাংলাদেশ সুপ্রিম কোর্টের একজন জ্যেষ্ঠ আইনজীবী।  কর্মজীবন নওয়াজ ১৯৮০ সালে মিশিগান বিশ্ববিদ্যালয়ের সাথে দ্য নিউ ইন্টারন্যাশনাল ইকোনমিক অর্ডার প্রকাশ করেন। ওয়াধাম কলেজ, অক্সফোর্ড এ পড়ার সময় তিনি কামাল হোসেন এর একজন গবেষণা সহযোগী ছিলেন। ১৯৭৯ থেকে ১৯৮১ সাল পর্যন্ত, তিনি বাংলাদেশ ইনস্টিটিউট অফ ল অ্যান্ড ইন্টারন্যাশনাল অ্যাফেয়ার্স-এর পরিচালক হিসেবে দায়িত্ব পালন করেন। 1993 সালে, নওয়াজ বাংলাদেশ ইনস্টিটিউট অফ ল অ্যান্ড ইন্টারন্যাশনাল অ্যাফেয়ার্সের একজন সম্মানিত পরিচালক ছিলেন। তিনি বাংলাদেশ ইনস্টিটিউট অফ ল অ্যান্ড ইন্টারন্যাশনাল অ্যাফেয়ার্স-এর মানবাধিকার প্রকল্পের সমন্বয়কারী ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশী আইনজীবী বিষয়শ্রেণী:মেদিনীপুরের ব্যক্তি
গোলাম রাব্বানী বলতে যাদেরকে বোঝানো হতে পারে;   গোলাম রাব্বানী (রাজনীতিবিদ) – বাংলাদেশের রাজনীতিবিদ ও জয়পুরহাট-১ আসনের সাবেক সাংসদ।  গোলাম রাব্বানী (চাঁপাইনবাবগঞ্জের রাজনীতিবিদ) – বাংলাদেশের রাজনীতিবিদ ও চাঁপাইনবাবগঞ্জ-১ আসনের সাবেক সাংসদ।  গোলাম রাব্বানী (নেত্রকোণার রাজনীতিবিদ) – বাংলাদেশের রাজনীতিবিদ ও নেত্রকোণা-২ আসনের সাবেক সাংসদ।  গোলাম রব্বানী ছোটন – বাংলাদেশের ফুটবল খেলোয়াড় এবং ম্যানেজার।
লিহ ভ্যান ডেল (জন্ম: অক্টোবর ২৩, ১৯৮৭) হলেন একজন মার্কিন পেশাদার কুস্তিগির, পেশাদার কুস্তি ম্যানেজার এবং মডেল। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি স্ম্যাকডাউন ব্র্যান্ডে কারমেলা নামে কুস্তি করেন।  জুন ২০১৩ সালে, ভ্যান ডেল ডাব্লিউডাব্লিউইর সাথে সংযুক্ত হন, এবং ডাব্লিউডাব্লিউই এনএক্সটিতে কুস্তি করেন। অক্টোবর ২০১৪ সালে, কারমেলা এনজো আমোরে এবং বিগ ক্যাসের দলের সাথে সঙ্ঘবদ্ধ হন। এর ফলে তিনি তাদের ম্যানেজারে পরিণত হন। জুলাই ২০১৬ সালে, তিনি ডাব্লিউডাব্লিউই স্ম্যাকডাউনের প্রধান রোস্টারে অভিষেক করেন।  ডাব্লিউডাব্লিউইতে, কারমেলা হচ্ছেন প্রথম নারী মানি ইন দ্য ব্যাংক বিজয়ী।  তথ্যসূত্র  বহিঃসংযোগ       বিষয়শ্রেণী:মার্কিন চিয়ারলিডার বিষয়শ্রেণী:মার্কিন নারী পেশাদার কুস্তিগির বিষয়শ্রেণী:ওলন্দাজ বংশোদ্ভূত মার্কিন ব্যক্তি বিষয়শ্রেণী:জীবিত ব্যক্তি বিষয়শ্রেণী:ন্যাশনাল বাস্কেটবল এসোসিয়েশনের চিয়ারলিডার বিষয়শ্রেণী:জাতীয় ফুটবল লিগের চিয়ারলিডার বিষয়শ্রেণী:ম্যাসাচুসেট্‌সের পেশাদার কুস্তিগির বিষয়শ্রেণী:উস্টারের পেশাদার কুস্তিগির বিষয়শ্রেণী:পেশাদার কুস্তি ম্যানেজার ও খানসামা বিষয়শ্রেণী:ইউনিভার্সিটি অফ ম্যাসাচুসেট্‌স ডার্টমাউথের প্রাক্তন শিক্ষার্থী বিষয়শ্রেণী:১৯৮৭-এ জন্ম বিষয়শ্রেণী:ডাব্লিউডাব্লিউই ২৪/৭ চ্যাম্পিয়ন বিষয়শ্রেণী:২১শ শতাব্দীর মার্কিন নারী বিষয়শ্রেণী:মানি ইন দ্য ব্যাংক বিজয়ী বিষয়শ্রেণী:ডাব্লিউডাব্লিউই উইমেন্স ওয়ার্ল্ড চ্যাম্পিয়ন বিষয়শ্রেণী:ডাব্লিউডাব্লিউই উইমেন্স ট্যাগ টিম চ্যাম্পিয়ন বিষয়শ্রেণী:নারী বিশ্ব চ্যাম্পিয়ন (ডাব্লিউডাব্লিউই) বিষয়শ্রেণী:২১শ শতাব্দীর মার্কিন পেশাদার কুস্তিগির বিষয়শ্রেণী:২১শ শতাব্দীর মার্কিন নারী ক্রীড়াবিদ বিষয়শ্রেণী:ইতালীয় বংশোদ্ভূত মার্কিন পেশাদার কুস্তিগির বিষয়শ্রেণী:২১শ শতাব্দীর নারী পেশাদার কুস্তিগির
thumb|সন ২০০০ সমস্যার একটি উদাহরণ "সন ২০০০ সমস্যা" বা ওয়াইটুকে বা মিলেনিয়াম ত্রুটি বা ওয়াইটুকে ত্রুটি, এমন এক ধরনের ত্রুটি বা গ্লিচ যা কম্পিউটার যন্ত্রের 'তারিখ এবং সময়' এর একটি বিন্যাস জনিত সমস্যা। ওয়াইটুকে এর পূর্ণরূপ বাংলায় ২০০০ সাল। ২০০০ সালের পূর্বের কম্পিউটারগুলোতে কিংবা বিভিন্ন সফটওয়্যারে সাল গণনার জন্য শুধু শেষের দুটি সংখ্যা নেয়া হত।  যেমনঃ ১৯৯৩'র জন্য নেয়া হত ৯৩, ১৯৯৪'র জন্য নেয়া হত ৯৪। এর ধারাবাহিকতায় ৯৭, ৯৮, ৯৯ সনের পরে স্বয়ংক্রিয় ভাবে বসে যাবে ০০। যা আদতে ১৯০০ বোঝাবে। বিভিন্ন সফটওয়্যারের ডাটাবেইস এ সংখ্যাটিকে কীভাবে নিবে এবং ঘটনা বা তথ্য কীভাবে, কোন তারিখে সংরক্ষণ করবে তা নিয়ে ব্যাপক সংশয় দেখা দিয়েছিল।  তারিখের ফরম্যাট লেখার জন্য দদ/মম/বব বা মম/দদ/বব দুটোই আগে বহুল ব্যবহৃত ছিল। এখন সব জায়গায় দদ/মম/বববব এর ব্যবহার বেশি। বর্তমানে যে কোন কম্পিউটার বা মোবাইলে দেখা যায় ২০১৯ বা ১৯৯৪ সাল সম্পূর্ণ লেখা। তবে ২০০০ সালের আগে শুধু শেষের দুটি সংখ্যা লেখা হত। যেমন, ০৭/০২/৯৩। কিন্তু বছরের ঘরে ৯০ লিখলেই সেইটা ১৯৯০ সাল নাকি তা সম্পূর্ণ ভাবে বোঝা সম্ভব না। বিষয়টি প্রথম নজরে আসে ব্রিটিশ আদর্শ ইন্সটিটিউট (বিএসআই)-এর, ১৯৯৭ সালে। মাত্রই ৩ বছর পর নতুন শতাব্দীর শুরু। ২০০০ সালের শুরুতে ১/১/০০ লিখলে সেটা ২০০০ সাল নাকি ১৯০০ সাল সেটাও বোঝা সম্ভব না। দ্বিতীয়ত, বছরের ঘরে দুটি সংখ্যা থাকলে সেইটা লিপ-ইয়ার নাকি তা বোঝাও কারো দ্বারা সম্ভব না। যেমন ২৯/০২/০০, এখানে ২০০০ সাল লিপ-ইয়ার হলেও ১৯০০ সাল লিপ-ইয়ার নয়। ফলে পরবর্তীতে যেকোনো প্রোগ্রাম বা হিসাব এ মারাত্মক ভুল হওয়ার সম্ভবনা অনেক বেশি। এই সমস্যাটাই 'ওয়াইটুকে' বা 'সন ২০০০ সমস্যা' নামে পরিচিত।  ওয়াইটুকে সমস্যার ব্যাপ্তি ও ছিল অনেক। আমেরিকাতে ১৫৪ জন গর্ভবতী মহিলার কাছে ভুল রিপোর্ট চলে যায়। অস্ট্রেলিয়ার দুটো স্টেট-এ বাসের টিকেট সিস্টেম ক্রাশ করে। জাপানের নিউক্লিয়ার পাওয়ার প্ল্যান্ট-এ ভুল অ্যালার্ম চালু হয়ে যায়। ফ্রান্স-এর আবহাওয়া অফিসে ভুল তারিখ দেখাতে থাকে। এ ছাড়াও বিভিন্ন দেশ ও কোম্পানি নানা ধরনের সমস্যার মুখে পরে।   তথ্যসূত্র   বিষয়শ্রেণী:ত্রুটি বিষয়শ্রেণী:সম্ভাব্য প্রযুক্তিগত বিপদ বিষয়শ্রেণী:বর্ষপঞ্জি বিষয়শ্রেণী:সফটওয়্যার বাগ
মাসুম আজিজ (১৯৫২ — ১৭ অক্টোবর ২০২২) একজন বাংলাদেশী অভিনেতা এবং নাট্য নির্মাতা। এছাড়া তার মঞ্চ, টেলিভিশন এবং চলচ্চিত্রে অভিনয়ের খ্যাতি রয়েছে। চট্টগ্রাম বিশ্ববিদ্যালয়ে অধ্যয়নকালে তিনি থিয়েটারে কাজের মাধ্যমে অভিনয়ে আত্মপ্রকাশ করেন। এরপর ১৯৮৫ সালে তিনি প্রথম টিভি নাটকে অভিনয় করেন। দীর্ঘ কর্মজীবনে তিনি ৪০০ এর অধিক সংখ্যক নাটকে অভিনয় করেন।  হুমায়ূন আহমেদের বিখ্যাত ধারাবাহিক নাটক "উড়ে যায় বকপক্ষী" তে অভিনয়ের জন্য তিনি একবিংশ শতাব্দীর সবার কাছে জনপ্রিয় হয়ে উঠেন।   শিল্পকলার অভিনয় শাখায় তার অবদানের জন্য তিনি ২০২২ সালে বাংলাদেশ সরকার কর্তৃক প্রদত্ত একুশে পদক লাভ করেন।  চলচ্চিত্রের তালিকা  মমতাজ (২০০৫)  ঘানি (২০০৬)  গহীনে শব্দ (২০১০)  বস্তির ছেলে কোটিপতি (২০১০)  গেরিলা (২০১১)  রুপগাওয়াল (২০১৩)   গাড়িওয়ালা (২০১৪)  লালচর (২০১৫)   এইতো প্রেম (২০১৫)   গাড়িওয়ালা (২০১৫)   ভোলা তো যায় না তারে (২০১৬) ইন্দুবালা (২০১৯) মধ্যবিত্ত (২০২৫)  আমরা একটা সিনেমা বানাবো (আসন্ন)  নির্বাচিত নাটকসমূহ  তিন গ্যাদা   প্রিয় প্রতিপক্ষ  জোসনা করেছো আড়ী উড়ে যায় বকপক্ষী (বাতাকান্দি গ্রামের "মজিদ মিয়া" বয়াতী)  পুরস্কার ও স্বীকৃতি  বছর  পুরস্কার  বিভাগ  চলচ্চিত্র  ফলাফল ২০০৬  জাতীয় চলচ্চিত্র পুরস্কার  শ্রেষ্ঠ পাশ্বঅভিনেতা  ঘানি (চলচ্চিত্র) ২০২২একুশে পদকঅভিনয়প্রযোজ্য নহে  তথ্যসূত্র  বহিঃসংযোগ        বিষয়শ্রেণী:বাঙালি অভিনেতা বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:পাবনা জেলার অভিনয়শিল্পী বিষয়শ্রেণী:২১শ শতাব্দীর বাংলাদেশী অভিনেতা বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:শিল্পকলায় একুশে পদক বিজয়ী বিষয়শ্রেণী:২০২২-এ একুশে পদক বিজয়ী বিষয়শ্রেণী:২০২২-এ মৃত্যু বিষয়শ্রেণী:১৯৫২-এ জন্ম বিষয়শ্রেণী:পাবনা জেলার ব্যক্তি বিষয়শ্রেণী:বাংলাদেশী মঞ্চ অভিনেতা বিষয়শ্রেণী:বাংলাদেশী টেলিভিশন অভিনেতা
ইয়াওয়াল () ভারতের মহারাষ্ট্র রাজ্যের জালগাঁও জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে ইয়াওয়াল শহরের জনসংখ্যা হল ৩১,৭৯৯ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৬%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে ইয়াওয়াল এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
সঞ্জনা সংঘী (জন্ম: ২ সেপ্টেম্বর ১৯৯৬)  হলেন একজন ভারতীয় অভিনেত্রী এবং মডেল যিনি হিন্দি ভাষার ছবিতে কাজ করেন।   সংঘী ২০১১ সালে হিন্দি মিডিয়াম এবং ফুক্রে রিটার্নস ছবিতে অভিনয়ের আগে ২০১১ সালে রকস্টারে শিশু শিল্পী হিসাবে তার কেরিয়ার শুরু করেছিলেন।  মুকেশ ছাবরার ২০২০ সালে ‘ দিল বেচারা ’ ছবিতে সুশান্ত সিং রাজপুতের বিপরীতে তিনি প্রথম প্রধান চরিত্রে অভিনয় করেন।    জীবনের প্রথমার্ধ  সানজানা সংঘী ১৯৯৬ সালের ২ সেপ্টেম্বর ব্যবসায়ী সন্দীপ সংঘী  এবং গৃহিণী শাগুনের ঘরে জন্মগ্রহণ করেছিলেন। সুমার নামে তার এক ভাই আছে।  তিনি দিল্লির মডার্ন স্কুলে পড়াশোনা করেন এবং ২০১৭  সালে দিল্লির লেডি শ্রী রাম কলেজ থেকে সাংবাদিকতা এবং গণযোগাযোগে স্নাতক শেষ করেন।    কেরিয়ার  সংঘী ২০১১ সালে ইমতিয়াজ আলীর রোমান্টিক নাটক চলচ্চিত্র রকস্টারে অভিনয় দিয়ে আত্মপ্রকাশ করেছিলেন। মুকেশ ছাবরা তার স্কুলে মঞ্চে অভিনয় করতে দেখে তাকে অভিনেত্রী করেছিলেন।  ২০১৭ সালে, তিনি ফুক্রে রিটার্নস এবং হিন্দি মিডিয়ামে অভিনয় করেন।  ২০১৮ সালে, তিনি  সুশান্ত সিং রাজপুতের সাথে  দিল বেচারায়  অভিনয় করেন।    ফিল্মোগ্রাফি  বছর শিরোনাম ভূমিকা (গুলি) মন্তব্য  ২০১১ রকস্টার ম্যান্ডি কৌল  2017 হিন্দি মিডিয়াম যুবক মিতা  ফুক্রে রিটার্নস কটি 2020 দিল বেচারা কিজি বসু হটস্টার ফিল্ম    তথ্যসূত্র    বহিঃসংযোগ        বিষয়শ্রেণী:জীবিত ব্যক্তি বিষয়শ্রেণী:১৯৯৬-এ জন্ম বিষয়শ্রেণী:দিল্লির ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:দিল্লির অভিনেত্রী
পিটার ও ক্যাথরিন ওয়ায়েট কুটির (পিটো কুটির নামে জনপ্রিয়) পর্বতারোহীদের যাত্রাবিরতি ও রাত্রীকালীন অবস্থানের জন্য নির্মিত একটি পর্বত কুটির। এটি কানাডার ব্রিটিশ কলাম্বিয়া প্রদেশের ব্যানফ জাতীয় উদ্যানের অন্তর্গত ওয়াপ্টা বরফক্ষেত্রের উত্তর প্রান্তে অবস্থিত। পিটো হিমবাহের কাছে অবস্থানের কারণে কুটিরটি পর্বতারোহীদের কাছে 'পিটো কুটির' নামে পরিচিত লাভ করে। এটি ১৯৬০-এর দশকে নির্মিত, ওয়াপ্টা বরফক্ষেত্রের আশেপাশে থাকা চারটি কুটিরের অন্যতম এবং কানাডার আলপাইন ক্লাব কর্তৃক পরিচালিত। কুটিরটি পিটো হ্রদ এবং বো কুটির হতে গমনযোগ্য।   ইতিহাস  পিটো কুটির ১৯৬০-এর দশকে নির্মাণ করা হয়। সেসময় এটি তন্তুকাঁচ দিয়ে বানানো একটি ইগলু ছিল। বুনো পরিবেশে উলভারাইনরা ইগলুটি নষ্ট করে, পরবর্তীতে ধাতব পাত দিয়ে কুটিরটি পুনঃনির্মাণ করা হয়েছিল।   বিশেষত্ব  কুটিরটি পিটো ও ট্র্যাপার পর্বতচূড়া, এবং বেকার ,থম্পসন ও রন্ডা পর্বতে গমনের সময় বিশ্রাম ও বিরতির জায়গা হিসেবে ব্যবহৃত হয়। সম্পূর্ণ ওয়াপ্টা বরফক্ষেত্র এই কুটির হতে অবলোকন করা যায়। গ্রীষ্মে এটি ১৮ জন অভিযাত্রীর রাত্রীযাপনের জন্য নির্মিত, তবে শীতকালে ১৬ জন ঘুমাতে পারেন। এটির আলোক ও রান্না ব্যবস্থা প্রোপেন চালিত। কুটিরটির ভিতরে মানববর্জ্য ত্যাগের ব্যবস্থা রাখা হয়নি, যা কুটিরের বাহিরে অবস্থিত।   গমন  পিটো কুটিরের পৌছানোর জন্য দুটি নিকটবর্তী বো কুটির এবং পিটো হ্রদ হতে ৬ থেকে ৮ ঘণ্টা হাঁটা পথে যাওয়া যায়। Petyo Hut Information পিটো কুটিরটি থম্পসন পর্বতের গ্রাবরেখার কাছাকাছি হলেও কুটিরে যাওয়ার দুটি পথই হিমবাহের উপর দিয়ে অতিক্রম করতে হয়। পথ দুটির মধ্যে বো কুটির হতে গমন অপেক্ষাকৃত সহজতর, এই পথে ৩-৪ ঘণ্টায় যাওয়া যায়। নিকটস্থ মহাসড়ক হতে পিটো হ্রদ হয়ে এই কুটিরে আসতে ৫-৮ ঘণ্টা সময় লাগে।  তথ্যসূত্র  বিষয়শ্রেণী:কানাডার পর্বত কুটির বিষয়শ্রেণী:ব্যানফ‌ জাতীয় উদ্যান
ডাঃ আমোদ গুপ্ত অ্যাডভান্সড আই সেন্টারের একজন চক্ষু বিশেষজ্ঞ এবং পিজিআইএমইআর, চণ্ডীগড়ের ডিন। ন্যাশনাল একাডেমি অফ মেডিক্যাল সায়েন্সেস- এর একজন নির্বাচিত ফেলো, তিনি ২০১৪ সালে ভারতের চতুর্থ বৃহত্তম বেসামরিক সম্মান পদ্মশ্রীতে ভূষিত হয়েছেন।    তথ্যসূত্র   বিষয়শ্রেণী:২০শ শতাব্দীর শল্যচিকিৎসক বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২০শ শতাব্দীর ভারতীয় চিকিৎসক বিষয়শ্রেণী:ন্যাশনাল একাডেমি অফ মেডিক্যাল সায়েন্সের সভ্য বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:ভারতীয় চক্ষু বিশেষজ্ঞ বিষয়শ্রেণী:জীবিত ব্যক্তি বিষয়শ্রেণী:চিকিৎসায় পদ্মশ্রী প্রাপক বিষয়শ্রেণী:চণ্ডীগড়ের চিকিৎসক
আবদুল বাতেন খান (বীর প্রতীক) (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।    জন্ম ও শিক্ষাজীবন  আবদুল বাতেন খানের পৈতৃক বাড়ি গাজীপুর জেলার কাপাসিয়া উপজেলার আড়াল (মিয়াবাড়ি) গ্রামে। তার বাবার নাম সামসুদ্দিন খান এবং মায়ের নাম হাসুনি বেগম। তার স্ত্রীর নাম হেনা বেগম। তাদের দুই ছেলে, দুই মেয়ে।   কর্মজীবন  আবদুল বাতেন খান চাকরি করতেন পাকিস্তান সেনাবাহিনীর চতুর্থ ইস্ট বেঙ্গল রেজিমেন্টে। এর অবস্থান ছিল কুমিল্লার ময়নামতি সেনানিবাসে। ১৯৭১ সালের ২৫ মার্চ তিনি তার ইউনিটের সঙ্গে শমশেরনগরে ছিলেন।   মুক্তিযুদ্ধে ভূমিকা  ১৯৭১ সালে ব্রাহ্মণবাড়িয়া জেলার অন্তর্গত ভারত-বাংলাদেশ সীমান্তসংলগ্ন সালদা নদী এলাকায় ছিল পাকিস্তান সেনাবাহিনীর ব্যাপক তৎপরতা। নিজেদের আধিপত্য বজায় রাখার জন্য পাকিস্তানিরা একপর্যায়ে সালদা রেলস্টেশনসহ বিভিন্ন স্থানে ঘাঁটি তৈরি করে। রেলস্টেশন এলাকার চারদিকে ছিল মাইন ফিল্ড এবং পর্যবেক্ষণ পোস্ট। মুক্তিযুদ্ধকালে সালদা এলাকায় অসংখ্য যুদ্ধ সংঘটিত হয় এবং সেখানে মুক্তিযোদ্ধারা কয়েক দিন পরপর পাকিস্তানিদের আক্রমণ করতেন। এরই ধারাবাহিকতায় অক্টোবর মাসের মাঝামাঝি তারা বড় ধরনের আক্রমণ চালান মুক্তিযোদ্ধারা। চূড়ান্ত আক্রমণের আগে পাকিস্তানিদের সব প্রতিরক্ষায় মুক্তিবাহিনীর মুজিব ব্যাটারির কামান দিয়ে অসংখ্য গোলা ছোড়া হয়। এর ফলে পাকিস্তান সেনাবাহিনীর প্রতিরক্ষার বিশেষত কয়েকটি বাংকারের ব্যাপক ক্ষতি হয়। বিভিন্ন স্থানে মাটির ওপরে ও নিচে ছিল পাকিস্তানিদের তিন স্তরের বাংকার। সালদা নদী রেলস্টেশনের বাংকারগুলো ছিল রেলের বগি দিয়ে তৈরি এবং ওপরের স্তর ছিলো যুদ্ধের জন্য। মধ্যম স্তর গোলাবারুদ রাখাসহ অন্যান্য কাজে ব্যবহারের জন্য আর নিচের স্তর ছিল বিশ্রামের জন্য। এক রাতে আবদুল বাতেন খান ও তার সহযোদ্ধারা নিঃশব্দে ভারত-বাংলাদেশ সীমান্ত অতিক্রম করেন এবং ক্ষিপ্রগতিতে এগিয়ে যান সামনে। তাদের লক্ষ্য তখন পাকিস্তান সেনাবাহিনীর ঘাঁটি। অন্ধকারে পাকিস্তানিদের মাইন ফিল্ডে পড়ে তার কয়েকজন সহযোদ্ধা আহত হন তবে তিনি দমে যাননি বা মনোবল হারাননি মুক্তিযোদ্ধারা। মুক্তিযোদ্ধারা আক্রমণ করেন এবং পাকিস্তান সেনাবাহিনীও প্রতিরোধ শুরু করে। তুমুল যুদ্ধ চলতে থাকে। মুক্তিযোদ্ধাদের আক্রমণে পাকিস্তানি সেনারা কোণঠাসা হয়ে পড়ে। একপর্যায়ে পাকিস্তানি সেনারা পেছন দিকে সরে যায় এবং নতুন স্থানে তারা অবস্থান নেয়। মুক্তিযোদ্ধাদের দখলে আসে বিরাট এলাকা। পরে পাকিস্তানি সেনারা নতুন শক্তি সঞ্চয় করে আবার পাল্টা আক্রমণ চালায়। সাহসিকতার সঙ্গে মুক্তিযোদ্ধারা পাকিস্তানিদের পাল্টা আক্রমণ মোকাবিলা করেন। পাকিস্তানিরা তাদের অবস্থানে ব্যাপক হারে গোলা ছোড়ে। বিস্ফোরিত গোলার ছোট-বড় স্প্লিন্টারের আঘাতে আহত হন তার কয়েকজন সহযোদ্ধা।   পুরস্কার ও সম্মাননা   বীর প্রতীক   টীকা    তথ্যসূত্র   বিষয়শ্রেণী:বীর প্রতীক বিষয়শ্রেণী:জীবিত ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
ওকুডা ছিল নিউ ইয়র্ক সিটিতে থাকা একটি জাপানি রেস্তোরাঁ। রেস্তোরাঁটি একটি মিশেলিন তারকা পেয়েছিল।   আরো দেখুন    মার্কিন যুক্তরাষ্ট্রের বিলুপ্ত রেস্তোরাঁর তালিকা  জাপানি রেস্তোরাঁর তালিকা  নিউ ইয়র্ক সিটির মিশেলিন তারকাযুক্ত রেস্তোরাঁর তালিকা   তথ্যসূত্র   বিষয়শ্রেণী:২০১৭-এ প্রতিষ্ঠিত রেস্তোরাঁ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:২০২১-এ বিলুপ্ত রেস্তোরাঁ বিষয়শ্রেণী:ম্যানহাটনের বিলুপ্ত জাপানি রেস্তোরাঁ বিষয়শ্রেণী:২০১৭-এ নিউ ইয়র্ক সিটিতে প্রতিষ্ঠিত
লম্বা স্কেলী কুকুর জীব (বৈজ্ঞানিক নাম: Cynoglossus arel)Li, S. and H. Wang (1995) Fauna Sinica, Osteichthyes. Pleuronectiformes., 433p. Fauna Sinica series. Beijing: Science Press. (ইংরেজি:  Largescale tonguesole) হচ্ছে Cynoglossidae পরিবারের Cynoglossus গণের একটি স্বাদুপানির মাছ।Kuronuma, K. and Y. Abe (1986) Fishes of the Arabian Gulf., Kuwait Institute for Scientific Research, State of Kuwait, 356 p.Cabanban, A., E. Capuli, R. Froese and D. Pauly (1996) An annotated checklist of Philippine flatfishes: ecological implications., Presented at the Third International Symposium on Flatfish Ecology, 2-8 November 1996, Netherlands Institute for Sea Research (NIOZ), Texel, The Netherlands.  বর্ণনা দেহ লম্বা, সরু, দেখতে জিহ্বার ন্যায়, চাপা। তুণ্ড গোলাকার বা স্থূলভাবে সূঁচালো। উপরের চোখ নিচের চোখের চেয়ে সামনে থাকে। চষ্ণু অবস্থিত আঁকড়া খাটো যা চোখের সামনে এবং নিচের চোখের সম্মুখে নালাকার নাসারন্ধ্র অবস্থিত। ঠোঁট ঝালরযুক্ত নয়। উলম্ব পাখনা আঁইশযুক্ত। দেহ বাদামী বর্ণের এবং অনিয়মিত কালচে ফোঁটযুক্ত বা ফোঁটাবিহীন।  স্বভাব এবং আবাসস্থল তলদেশেবাসী মাছ, স্বাদু ও লোনা উভয় পানিতে এদের অভিপ্রায়ন ঘটে। তলদেশীয় চ্যাপ্টা মাছ। এই প্রজাতির মাছ তাদের সম্পূর্ণ দেহ মাটির নিচে বালি বা নরম কাদায় লুকিয়ে রেখে শিকারির হাত থেকে নিজেকে রক্ষা করে। তলদেশের অমেরুদণ্ডী প্রাণী ও ছোটমাছকে খাদ্য হিসাবে গ্রহণ করে। মহাদেশীয় তাক থেকে ১২৫ মিটার গভীরে বালু ও কাদায় এদের বাস। মোহনায় জোয়ার-ভাঁটার নদীতে এদের পাওয়া যায়।  বিস্তৃতি ইন্দো-প্রশান্ত মহাসাগর, বঙ্গোপসাগর, পারস্য উপসাগর অঞ্চলে পাওয়া যায়। এছাড়া শ্রীলঙ্কা, ইন্দোনেশিয়া এর পূর্বদিক, চীনের দক্ষিণাংশে, তাইওয়ান, থাইল্যান্ড, ফিলিপাইন এবং জাপানের দক্ষিণাংশে পাওয়া যায়।  অর্থনৈতিক গুরুত্ব বাংলাদেশে এ মাছ অধিক হারে আহরিত হয় না এবং বাণিজ্যিকভাবে গুরুত্ব কম গুরুত্বপূর্ণ। তবে অন্যান্য দেশে এ মাছ সুস্বাদু খাবার হিসাবে খাওয়া হয়। বটম ট্রল এ এ মাছ ধরা হয়। বাজারে এ মাছ টাটকা, হিমায়িত এবং শুটকি হিসাবে বিক্রি হয়। জাপানে এ মাছ সুস্বাদু খাবার হিসাবে পরিচিত। বাংলাদেশে কিছু উপজাতি এ মাছ খেয়ে থাকে।  বাস্তুতান্ত্রিক ভুমিকা এ প্রজাতির মাছ তলদেশে শৈবাল ও গলিত এবং পচা খাবার খায়। এভাবে জলজ পরিবেশ পরিষ্কার রাখে।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়।  মন্তব্য এই প্রজাতি বিভিন্ন মাত্রায় লবণাক্ততা সহ্য করতে পারে। মোহনায়, স্বাদু ও ঈষৎ লোনা পানিতে এদের পাওয়া যায়। খাদ্য হিসেবে এ মাছ তেমন জনপ্রিয় নয়। অধিক সংখ্যায় ধরা পড়লে তা রপ্তানি করা হয়। এদের আইশ তুলনামূলকভাবে কম।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:শ্রীলঙ্কার মাছ বিষয়শ্রেণী:ইন্দোনেশিয়ার মাছ বিষয়শ্রেণী:চীনের মাছ বিষয়শ্রেণী:তাইওয়ানের মাছ বিষয়শ্রেণী:থাইল্যান্ডের মাছ বিষয়শ্রেণী:ফিলিপাইনের মাছ বিষয়শ্রেণী:জাপানের মাছ বিষয়শ্রেণী:১৮০১-এ বর্ণিত মাছ
300px|ডান ইতালীয় ভাষা ইতালিতে প্রচলিত প্রধান ও সরকারি ভাষা। কিন্তু ইতালির প্রায় অর্ধেক সংখ্যক লোক আদর্শ ইতালীয় ভাষাতে কথা বলে না। এরা বিভিন্ন আঞ্চলিক ভাষা, যেমন আকিলানো, লোম্বার্দীয়, মোলিসানো, নেয়াপোলিতানীয়, পিয়েমন্তীয়, পুইলিয়েসীয়, সার্দিনীয়, সিসিলীয়, ভেনিশীয়, ইত্যাদিতে কথা বলে থাকে। আঞ্চলিক ভাষাগুলি অনেক ক্ষেত্রে পরস্পর বোধগম্য না-ও হতে পারে। ইতালির ত্রেন্তিনো-আলতো আদিগে অঞ্চলে জার্মান একটি প্রাদেশিক পর্যায়ের সরকারি ভাষা, অন্যদিকে আওস্তা উপত্যকা এলাকাতে ফরাসি ভাষাও একই মর্যাদাপ্রাপ্ত। এগুলির বাইরেও ইতালিতে আরও প্রায় ১৫টির মত ভাষা প্রচলিত, যেমন আলবেনীয়, ফ্রিউলীয়, গ্রিক, অক্সিতঁ, রোমানি বা জিপসি, এবং স্লোভেনীয় ভাষা।  আন্তর্জাতিক কর্মকাণ্ডে ইতালীয়, ফরাসি ও ইংরেজি ভাষা ব্যবহার করা হয়।   তথ্যসূত্র    বহিঃসংযোগ   ইতালির ভাষার উপর এথনোলগ রিপোর্ট   তথ্যসূত্র     বিষয়শ্রেণী:ইতালির সংস্কৃতি বিষয়শ্রেণী:ইউরোপের ভাষা
আরুলমিগু কোনিয়াম্মান মন্দির ভারতের তামিলনাড়ুর কোয়েম্বাটুরের নয়াল নদীর উত্তর তীরে অবস্থিত একটি ঐতিহাসিক হিন্দু মন্দির । এটি পার্বতীর একটি রূপ দেবী কোনিয়ামমানকে উৎসর্গ করা হয়েছে । মন্দিরটি কোয়েম্বাটোর শহরের কেন্দ্রস্থলে টাউন হল এ অবস্থিত । কোনিয়াম্মান হলেন শহরের "অভিভাবক দেবতা" ।  এই মন্দিরটি শহরের দুটি ঐতিহাসিক মন্দিরগুলির মধ্যে একটি, অন্যটি হল পেরুর পতেশ্বর মন্দির ।   ইতিহাস  মন্দিরটি ১১ শতকে প্রধান "কোভান" এর বংশধরদের দ্বারা নির্মিত হয়েছিল।   গাড়ি উৎসব  বাম|থাম্ব|6 মার্চ 2019-এ মন্দিরের গাড়ি কোনিয়াম্মান মন্দিরের গাড়ি উত্সব ফাল্গুন মাসে পরিচালিত হয় , যা শহরের সবচেয়ে বিশিষ্ট স্থানীয় উত্সব।   তথ্যসূত্র    বহিঃসংযোগ   বিষয়শ্রেণী:পার্বতী মন্দির বিষয়শ্রেণী:কোয়েম্বাটুর জেলার হিন্দু মন্দির বিষয়শ্রেণী:১১শ শতাব্দীর হিন্দু মন্দির বিষয়শ্রেণী:কোয়ম্বাটুরে পর্যটক আকর্ষণ বিষয়শ্রেণী:কোয়ম্বাটুরে ভবন ও কাঠামো